Kas elu tekkis juhuslikult või planeeritult?
Kas Jumala olemasolu saab teaduslikult tõestada?
Endine ateist Pekka Reinikainen töötas 35 aastat arstina,
nüüd viib ta meid teekonnale neid asju uurima.
KAS JUMAL ON OLEMAS?
Mu hea sõber Stuart Burgess,
bioinsener Bristoli ülikoolis, kes uurib bioloogiat,
otsides sealt otserakendusi tööstusdisaini jaoks,
on öelnud, et nii võime jätta vahele projektifaasi
ja pääseda looduses otse lähedale Jumala peenetele meistriteostele.
Ta on muuhulgas uurinud paugujooksiku nimelist mardikat,
kes kaitseb end pritsides kuuma mürkgaasi ründaja silma.
Mardikal on kambrike lähteainete varuga
ja lihased, mis pritsivad kuuma mürkgaasi tempokalt
nagu automaadivalanguid ründaja silma.
See on kaisemehhanism, mis hirmutab ründajat,
kes ei julge seesugust mardikat oma suhu ahmida.
Stuart Burgess avastas, et too relv on niivõrd geniaalne,
kuna pritsib plahvatavat ainet nii ruttu ja tõhusalt,
et seda võiks rakendada
näiteks põlemismootorite sissepritse süsteemides.
Ateistide-evolutsionistide suureks proovikiviks oleks seletada,
kuidas selline omavahel reageerivate ainete süsteem -
põlemiskamber, sissepritse - ja sihtimissüsteem - võis kujuneda
ja kuum gaas nii välja purskuda,
et prototüüp - mardikas ise - õhku ei lennanud.
Vahel mõtlen, et Jumalal peab olema hea huumorimeel,
kui ta meile juurdlemiseks selliseid pähkleid välja mõtleb
ja näitab, kui geniaalselt loodus on kokku pandud.
Looduses on ka pöördmootoreid -
näiteks bakterid kasutavad neid liikumisel ühest kohast teise.
Inimese sooltes on selliseid pöördmootoriga baktereid rohkem
kui tähti Linnuteel.
Pöördmootoriga liikuv bakter on näiteks "Escherichia coli".
Pöördmootor ei tööta elektronide, vaid prootonpotentsiaali jõul.
See võib pöörelda 100 000 pööret / min. ja teab kuhu minna.
Sel on navigatisoonisüsteem, mis võimaldab liikuda toidu suunas.
Sel on andurid, mis tunnevad, kui tapvat UV-kiirgust on liiga palju
ja lähevad sealt eemale.
Keskkonnas võib olla rauaebemeid,
mille abil bakter Maa magnetväljas orienteerub.
See mootor töötab nii kiiresti,
et ebatasasuste tõttu kannab see endaga kaasas palju varuosi,
sest kogu aeg tuleb varuosi vahetada, kui mootori osad katki lähevad.
Mootor koosneb umbes 50-komponendist ja raske on seletada,
kuidas kõik need kümned mootoriosad kokkusobivaiks arenesid,
et mootor tööle hakkaks.
Ateistid mõtlevad välja lugusid ja sellele on loodud niisugune lugu:
see mootor on arenenud organellist, millega bakter aineid eritab,
aga see on vaid püüd pareerida, see pole eriti veenev seletus.
Meis on ka pöörlemismootoreid:
mitokondrites on ATP-aas pöörlemimootorid,
mis heidavad sekundis välja 100 ATP molekuli.
ATP on kütus (nagu bensiin), mille abil me toimime.
See andekas seade väljutab pööreldes energiarikkaid molekule,
mida kõik meie ensüümid toimimiseks kasutavad.
Hiiglama geniaalne lahendus.
Sahara kõrbes on putukaid, kes suudavad, siis kui ei saja,
koguda vajaliku vee hommikukastest - nende tiivad on erilise ehitusega.
Lennates suudavad nad vähest õhuniiskust tiibadele koguda
ja nii hangitud vett juua.
Otsitakse, kuidas seda rakendada, et panna kõrb õitsema.
Kui ujujad leiutasid aastaid tagasi trikoo, siis imestati, miks on sel imelik muster?
Peagi selgus, et ujujad matkisid hai nahka,
kus on tekstuur, mis muudab vees hõõrdumise minimaalseks
ja nende trikoodega sai ujuda kohe palju kiiremini.
On leiutatud muudki huvitavat.
Jaapanis on kuulrong.
Juureldi, kuidas muuta rong võimalikult kiireks ja turvaliseks
ent siiski nii, et see püsiks rööbastel ega läheks lendu.
Et saada võimalikult hea tulemus: energia, läbitud tee/kiiruse suhe.
Lõpuks otsustati võtta malli jäälinnu nokast.
Paljud on näinud, kuidas see ilus roheline lind sukeldub.
Neid pesiteb Soomeski, olen isegi tema pesa näinud.
Kui osavalt see jõkke sööstab ja kala püüab.
Tal on kahtlemata optimaalne noka profiil,
mis sobib imehästi jaapani kuulrongile
ja muudab selle liikumise parimaks võimalikuks.
Takjate järgi leiutati omal ajal takjapael -
me kasutame seda ju nii rõivastel kui ka kingadel.
Samamoodi kasutame me geko jala ehitusprintsiipi.
Geko on väike sisalik, kes liigub laes sealt alla kukkumata.
Termiitide pesa jahutamise eeskujul tehakse jahutusseadmeid.
Põnev oli tuuleturbiini leiutamine vaala ehitusmalli järgi.
Vaalade, nt. küürvaalade esiuimedel on kühmud.
Need on suurtel esiuimedel, millega loom ujub.
Mõeldi, miks need on? Kas see on mingi haigus või parasiit?
Kuni vaala eesuime järgi tehti tuuleturbiini tiib.
Ja kui tiivale lisati kühmud, nagu need on vaala esiuimel,
märgati, et nii saadi 10-20% tõhusam turbiinitiib.
Tekkis mikropöördeid, mis lisavad tõstejõudu.
Nii saab otse Jumala loodud loodusest väga häid tooteid.
Ateistid ütlevad, et looduslik valik on kõik valinud ja loonud.
Aga looduslik valik ei loo uusi ehitustüüpe ja omadusi.
See ainult valib konkreetseis oludes sel hetkel toimetuleva.
See pole seega mingi looja,
kuigi evolutsionistid püüavad joovastuses sellist loojat ehitada.
Looduse aardeait on väga rikas.
Vihmametsadest käiakse toomas uusi ravimeid meditsiini jaoks.
Üks viiendik moodsatest vähiravimitest tsütostaatikumidest
pärineb vihmametsataimede alkaloididest.
Neist toodetakse ja arendatakse uusi ravimeid
Need pole muidugi ürdid, vaid täpismolekulid,
mida saab kasutada vähiravis.
Vähihaiguste ravis on toimunud suur edasiminek viimastel aastakümnetel.
Veel 60.-70.-ndatel oli suremus laste leukeemiasse väga kõrge.
Tänapäeval on paranemisprotsent väga suur ja me leiame molekule,
millest teha häid vähiravimeid looduse aardeaidast.
Tegu on täpismolekuliga, kus molekul sobib nagu võti lukuauku
haiguse ravi teatud sündmusteahelas.
Tegu pole kümneid alkaloide sisaldava ürdiga,
mille koosmõjust midagi ei teata.
Tänapäeva täpismeditsiin ei pürgi selle poole,
vaid püüab otsida loodusest võtmemolekule.
Jumala loodud loodus on meie jaoks hiigelsuur aardeait,
kus on innovaatilisi aineid, uusi avastusi, uusi rakendusi.
Kui me märkame Looja geniaalsust; kui osavalt on elusolendid loodud,
ja kuidas me imetledes võime neid endale eeskujuks võtta
ja neist endale õnnistuseks rakendusi konstrueerida,
mis aitavad meid meie elus selles langenud maailmas.
Tõlge: Anne Tamberg